Kasar Sin ta bukaci Japan da ta himmatu wajen inganta dangantaka dake tsakaninsu - china radio international
Kasar Sin ta bukaci Japan da ta himmatu wajen inganta dangantaka dake tsakaninsu
2018-01-23 20:19:31 cri
Kasar Sin ta bukaci Japan da ta martaba kudurinta wajen ganin ta inganta alakar dake tsakaninta da kasar Sin, ta kuma nuna hakan a zahiri ta managartan manufofi da kuma a aikace.
Mai magana da yawun ma'aikatar harkokin wajen Sin Hua Chunying ce ta bayyana hakan a yau Talata yayin taron manema labarai da aka saba gudanarwa a nan birnin Beijing, bayan da firaministan kasar Japan Shinzo Abe ya jaddada kudurin kasarsa na bunkasa dangantaka da kasar Sin.
Baya ga kalaman da Aben ya yi cikin jawabin da ya gabatar dangane da manufofinsa yayin taron abinci mai gina jiki na wannan shekara a ranar Litinin, shi ma ministan harkokin wajen kasar ta Japan Taro Kono ya ce Japan za ta yi amfani da bikin cika shekaru 40 da sanya hannu kan yarjejeniyar zaman lafiya da kawance tsakanin kasashen biyu a matsayin wata dama ta bunkasa musaya tsakanin al'ummomin kasashen biyu da kuma karfafa hadin gwiwar tattalin arziki tsakaninsu
Madam Hua ta ce, kasar Sin tana fatan Japan za ta hada kai da kasar Sin wajen kara yin shawarwari da amincewa da juna, kana su daidaita bambance-bambancen dake tsakaninsu yadda ya kamata domin daga matsayin dangantakar dake tsakaninsu zuwa matakin da ya dace. (Ibrahim Yaya)
v Sin ta yi maraba da bude kafar tattaunawa tsakanin Koriya ta arewa da takwararta ta kudu 2018-01-03 20:17:01
v Kasar Sin tana fatan DPRK da ROK za su yi amfani da gasar Olympics ta lokacin sanyi ta 2018 wajen inganta alaka a tsakaninsu 2018-01-02 21:05:51
v Shugaba Xi da Jacob Zuma sun taya juna murnar cikar kasashen su shekaru 20 da kulla huldar diflomasiyya 2018-01-01 17:01:15
v Xi ya ce kasar Sin a shirye take ta karfafa kyakkyawar mu'amala da Rasha a shekarar 2018 2017-12-31 18:50:04
v Kasashen Sin, Pakistan, da Afghanistan za su tattauna batun karfafa dangantakar tattalin arziki 2017-12-27 11:30:29
 180214-yamai1  180213-yamai1